Foto: Hurriyet Daily New Sarp chegara nazoratidan o‘tish punktida kutilmagan voqea yuz berdi. Gruziya fuqarosi o‘zining shubhali xatti-harakatlari bilan chegarachilar diqqatini tortdi: u asabiylashar, hadeb yon-atrofga qarar va bojxonadagi navbatini o‘tkazib yuborishiga oz qoldi. Hurriyet Daily New shu haqida xabar berdi. Barchasi joyida ekaniga ishonch hosil qilish uchun chegarachilar yo‘lovchidan tekshiruv uchun chemodanni ochishni so‘rashdi. Uning ichidan Gruziyaning 22 yoshli fuqarosi chiqib kelganida chegarachilar hayratga tushishdi. Hozirda politsiya ikki fuqaroni ham qo‘lga olgan, ular so‘roq qilinmoqda. Bundan avval xuddi shu chegara nazorati punktidan Gruziya fuqarosi o‘z mamlakati hududiga Turkiyada sudlangan rossiyalik ayolni olib o‘tishga uringan.